Helmingi færri ferðamenn en reiknað var með Þær tölur sem Morgunblaðið birti í dag af mögulegum umsvifum Play ganga ekki upp . Ekki var þó ætlunin að villa um fyrir fólki . 26. nóvember 2019 Tölvuteikning frá Play Áform flugfélagsins Play gera ráð fyrir að farþegar þess verði samtals 4,3 milljónir á næstu þremur árum . Frá þessu er sagt í Morgunblaðinu í dag undir fyrirsögninni Hundraða milljarða hagsmunir undir . Þar kemur jafnframt fram að á þessu þriggja ára tímabili ætti Play að flytja um 1,7 milljónir ferðamanna til Íslands . Þessar tvær stærðir ganga þó ekki upp í þessu samhengi nema þrír af hverjum fjórum farþegum Play verði erlendir ferðamenn . Ástæðan er sú að flugfarþegar eru ávallt taldir á hverjum fluglegg , bæði þegar þeir fljúga til og frá landinu . Ferðamaðurinn er aftur á móti aðeins talinn einu sinni við landamærin . Af þeim sökum beindi Túristi þeirri spurningu til Boga Guðmundssonar , eins af framkvæmdastjórum Play og viðmælanda Morgunblaðsins í dag , hvort ekki væri réttara að tala um að Play gæti flutt 850 þúsund ferðamenn til landsins en ekki 1,7 milljónir . Í svari sínu segir Bogi að það sé rétt athugað og ferðamannafjöldinn hjá Play verði þá nær 900 þúsundum . Bogi bætir því við að ekki hafi verið ætlunin að villa um fyrir fólki . Líkt og áður hefur komið fram þá efndi Play til fjárfestafundar með forsvarsfólki íslenskra ferðaþjónustufyrirtækja í gær . Í fundarboði var bent á að áætlanir flugfélagsins gerðu ráð fyrir að félagið myndi ferja 1,7 milljónir ferðamanna til Íslands á næstu þremur árum . Nú liggur hins vegar fyrir að ferðamennirnir verða um helmingi færri . Á það ber líka að líta að Play ætlar að hefja flug á flugleiðum sem nú þegar eru í boði í flugi til og frá Keflavíkurflugvelli . Félagið mun því væntanlega ekki verða hrein viðbót við það sem fyrir er á markaðnum heldur taka hluta af þeim farþegum sem annars hefðu valið Icelandair , Delta , SAS , Norwegian eða Transavia . Fréttir Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Framhaldið er þó áfram bjart . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is